יעל רונן

יעל רונן (נולדה ב-16 בספטמבר 1976) היא במאית תיאטרון ומחזאית ישראלית.

ביוגרפיה
רונן נולדה בירושלים לבמאי אילן רונן והשחקנית רחל הפלר. המשפחה עברה לתל אביב ובגיל 14 החלה ללמוד במגמת התיאטרון בתיכון תלמה ילין. עם סיום לימודיה התגייסה לצה"ל ושירתה ככתבת תרבות בגלי צה"ל, לאחר שסיימה את שירותה הצבאי נסעה ללמוד משחק בסטודיו של אוּטָה האגֶן בניו יורק, היא שבה לארץ לאחר סמסטר והחלה לעבוד כעוזרת במאי בעיקר בהצגות שביים אביה, כדוגמת קן הקוקייה והבכיינים, וכן בהצגות של הבמאי מיקי גורביץ' בתיאטרון החאן.

בשנת 2001 סיימה את לימודיה במגמת בימוי בסמינר הקיבוצים, שם החלה בכתיבה ובבימוי.
באותה השנה כתבה וביימה עם בוגרי מגמת המשחק את ההצגה "הנשים של פיקאסו", שמבוססת על מחזה בשם זה מאת המחזאי האמריקאי בריאן מקאברה (Brian McAvera). ההצגה אומצה על ידי אנסמבל הרצליה לחלק מהרפרטואר.

בשנת 2004 שילב אותה נתן דטנר, שראה את "המדריך לחיים הטובים" אותו יצרה עם בוגרי סמינר הקיבוצים, בתיאטרון באר שבע, יחד עם כל קבוצת השחקנים בוגרי הסמינר, ויחד העלו בבאר שבע את ההצגה "איזאבלה".

בשנת 2005 זכתה בפרס רוזנבלום לאמנויות הבמה בקטגוריית "אומנים ויוצרים מבטיחים".

בשנת 2009 הייתה הבמאית הישראלית הראשונה שמועמדת לפרס אירופה לתיאטרון היוקרתי. 

ב-2013 עברה להתגורר בברלין. בדצמבר 2017 זכתה בפרס אירופה לתיאטרון, בקטגוריית "מציאויות תיאטרליות חדשות".

רונן כתבה וביימה מחזות במספר תיאטראות בישראל ומחוצה לה, בהם:
סמינר הקיבוצים ותיאטרון הרצליה: "הנשים של פיקאסו"
תיאטרון באר שבע: "המדריך לחיים הטובים", "איזאבלה"
יורם לוינשטיין ומרכז הפרינג': "שנה טובה לחקלאים בצפון"
הקאמרי: "פלונטר", " רוזנקרנץ וגילדנשטרן מתים" מאת  טום סטופארד, "לילה לא שקט" - מחזמר על פי שירי שלמה ארצי שכתבה ובבימויה
אנסמבל עיתים: "כישוף"
התיאטרון העירוני דרזדן, גרמניה: "תשוחרר אנטיגונה"
הבימה: "משוגעת", "מוריס שימל" מאת חנוך לוין
תיאטרון שאוביהנה ברלין בשיתוף עם תיאטרון הבימה: "הדור השלישי", "היום שלפני היום האחרון"
ובשיתוף עם האופרה הישראלית והסינפונייטה הישראלית באר שבע: האופרה "לעוף מכאן"
 בת ים - טיקוצ'ין ב- Wrocławski Teatr Współczesny בוורוצלב
הכוח וינה - Schauspielhaus Graz

פרסומיה
עם הזנב לים: החתולים של תל אביב, תל אביב: מודן, 1998
המדריך לחיים הטובים: מחזה ישראלי חדש, תל אביב: המכון למחזאות ישראלית, 2004
פלונטר, תל אביב: המכון למחזאות ישראלית, 2005
איזבלה: תיאטרון באר שבע, תל אביב: סל תרבות ארצי - משרד החינוך, 2006

חייה האישיים
בשנת 2006 נישאה לשחקן הערבי-ישראלי יוּסף (ג'ו) סוויד ובשנת 2009 נולד לזוג בן. ב-7 באפריל 2015 נפרדו השניים אחרי שמונה שנות נישואים, והחליטו להתגרש.

קישורים חיצוניים

 
 
 
 יעל רונן, באתר הבימה
 צבי גורן, "כישוף" – מעשה מרכבה מופלא, באתר הבמה, 26 ביוני 2006

הערות שוליים

בוגרות סמינר הקיבוצים
בוגרי סמינר הקיבוצים
בוגרות תלמה ילין
בוגרי תלמה ילין
במאיות תיאטרון ישראליות
במאי תיאטרון ישראלים
זוכי פרס רוזנבלום
זוכות פרס רוזנבלום
מחזאיות ישראליות
מחזאים ישראלים
חיילי גלי צה"ל
ישראליות שהיגרו לגרמניה
ישראלים שהיגרו לגרמניה
ישראליות שנולדו ב-1976
ישראלים שנולדו ב-1976